באצבע היה אוחז בי בצורה מגושמת מקיא אותי ונח, מקיא ונח הייתי מציץ עליו מזווית העין ויודע שהוא כותב בלי להרגיש אם הייתי מסך טלוויזיה כולי היה מלא צבעים בנות היו מתפשטות בתוכי ובנים היו מתים ואיזה בחור אחד היה יושב וכל הזמן מביט בי בבוז לפעמים נאנח ולוקח סיגריה או סתם בוהה בי בעיניים משועממות אם הייתי כוס מישהו היה שולף אותי ושם בי קפה הייתי שומע מים רותחים והוא היה משקה אותי וממתיק אותי ועושה לי סחרחורת עם הכפית אז היה מניח אותי על שולחן ליד חלון לוקח ממני לגימה מדליק סיגריה והייתי רואה כמה הוא נהנה ממני כשהוא מתרווח בפינוק חתולי ושותה ממני לאט, לאט, לאט כמו לא רוצה להפסיק אם הייתי מאוורר ריצפה תמיד הייתי עושה עם הראש לא ומישהו היה נע סביבי חסר-מנוח אומר כל הזמן "חם, חם." אני הייתי מסובב את הכנפיים במרץ מנסה להרגיע אותו והוא היה מוריד חולצה ואומר שהוא הולך להתקלח תמיד הוא מודיע אם יש איש בסביבה והוא היה מתפשט עד תחתונים, ולוקח מגבת ואני הייתי נעלב, כי בחר במים לצנן אותו אם הייתי תחתונים הייתי מעדיף לשתוק אם הייתי נייר טואלט הייתי מעדיף לשתוק אם הייתי השכנה שעישנה ארבעים שנה הייתי מת אם